85. ΑΠΟΦΑΣΙΣ ΥΠΟΥΡΓΟΥ ΓΕΩΡΓΙΑΣ Αριθ. 246012/2742 της 10 Απρ./8 Μαΐου 1974 (ΦΕΚ Β΄  481) Περί χρήσεως των εντομοκτόνων AZINPHOS, METHIDATHION και PHENTHOATE εις την ελαίαν. ΄Εχοντες υπ’ όψει: α)Τας περί ελέγχου κυκλοφορίας γεωργικών φαρμάκων διατάξεις του Νόμ. 2147/52 «περί προλήψεως και καταστολής των ασθενειών και εχθρών των φυτών και περί οργανώσεως της φυτοπαθολογικής Υπηρεσίας» (΄Αρθρ. 32, παρ. 1 εδάφ. γ, ε, στ και ιθ). β)Τας διατάξεις του Β.Δ. 284/21.3.66 «περί θέσεως εν ισχύϊ διατάξεων τινών περί ελέγχου των κυκλοφορούντων γεωργικής χρήσεως φαρμάκων του Νόμ. 2147/1952». γ)Τας διατάξεις του Β.Δ. 10/30.12.67 «περί καθορισμού πινάκων τοξικότητος και υποχρεωτικής κυκλοφορίας των γεωργικών φαρμάκων εις εγκεκριμένην συσκευασίαν». δ)Την υπ’ αριθ. 332253/3928/7.12.73 απόφασιν του Υπουργού Γεωργίας «περί μεταβιβάσεως αρμοδιοτήτων εις τον Υφυπουργόν Γεωργίας». ε)Την υπ’ αριθ. 55213/1760/5.3.1968 απόφασιν ημών «περί καθορισμού των ελαχίστων χρονικών ορίων της τελευταίας προ της συγκομιδής επεμβάσεως δια φυτοφαρμάκων». ς)Την υπ’ αριθ. 476/19.3.74 γνωμάτευσιν της Επιτροπής Ελέγχου Γεωργικών Φαρμάκων. ζ)Το Ν.Δ. 175/24.9.1973 «περί Υπουργικού Συμβουλίου και Υπουργείων», ως και το Π.Δ. 396/8.10.1973, δι’ ου ετέθησαν εν ισχύϊ αι διατάξεις του εν λόγω Ν.Δ/τος, αποφασίζομεν: 1.Επιτρέπομεν την χρήσιν των γεωργικών φαρμάκων AZINPHOS ETHYL (GUSATHION), METHIDATHION (ULTRACID) και PHENTHOATE (CIDIIAL) δια την καταπολέμησιν εχθρών της ελαίας, μέχρι τέλους Αυγούστου, εφ’ όσον τα δένδρα φέρουν καρπούς, οποτεδήποτε δε, εφ’ όσον ταύτα στερούνται τοιούτων. 2.Ορίζομεν, όπως η ένδειξις αύτη αναγράφηται επί της συσκευασίας των εν λόγω γεωργικών φαρμάκων. Η παρούσα, ης η ισχύς άρχεται από 1 Ιαν. 1975, δημοσιευθήτω δια της Εφημερίδος της Κυβερνήσεως. 